# Fosfatidilinositol (4,5)-bisfosfato

| Fosfatidilinositol (4,5)-bisfosfato |
| --- |
|  |
| Nome IUPAC1,2-Diacil-*sn*-glicero-3-fosfo-(1-D-*mio*-inositol 4,5-bisfosfato) |
| Identificadores |
| Número CAS | 245126-95-8 |
| PubChem | 5497157 |
| ChemSpider | 21169207 |
| Imaxes 3D Jmol | Image 1 |
|
SMILES
* O=P([O-])([O-])O[C@@H]1[C@@H](O)[C@H](OP([O-])(=O)OCC(COC(=O)CCCCCCCCCCCCCCCCC)OC(=O)CCC/C=C\C/C=C\C/C=C\C/C=C\CCCCC)[C@H](O)[C@H](O)[C@H]1OP([O-])([O-])=O
 |
|
InChI
* InChI=1S/C47H85O19P3/c1-3-5-7-9-11-13-15-17-19-20-22-24-26-28-30-32-34-36-41(49)63-39(37-61-40(48)35-33-31-29-27-25-23-21-18-16-14-12-10-8-6-4-2)38-62-69(59,60)66-45-42(50)43(51)46(64-67(53,54)55)47(44(45)52)65-68(56,57)58/h11,13,17,19,22,24,28,30,39,42-47,50-52H,3-10,12,14-16,18,20-21,23,25-27,29,31-38H2,1-2H3,(H,59,60)(H2,53,54,55)(H2,56,57,58)/p-5/b13-11-,19-17-,24-22-,30-28-/t39?,42-,43+,44+,45-,46-,47-/m1/s1 Key: CNWINRVXAYPOMW-WJUYXORRSA-I

---

InChI=1/C47H85O19P3/c1-3-5-7-9-11-13-15-17-19-20-22-24-26-28-30-32-34-36-41(49)63-39(37-61-40(48)35-33-31-29-27-25-23-21-18-16-14-12-10-8-6-4-2)38-62-69(59,60)66-45-42(50)43(51)46(64-67(53,54)55)47(44(45)52)65-68(56,57)58/h11,13,17,19,22,24,28,30,39,42-47,50-52H,3-10,12,14-16,18,20-21,23,25-27,29,31-38H2,1-2H3,(H,59,60)(H2,53,54,55)(H2,56,57,58)/p-5/b13-11-,19-17-,24-22-,30-28-/t39?,42-,43+,44+,45-,46-,47-/m1/s1 Key: CNWINRVXAYPOMW-XHXVUCGABS
 |
| Propiedades |
| Fórmula molecular | C47H80O19P3 |
| Masa molecular | 1042,05 g/mol |
|  Se non se indica outra cousa, os datos están tomados en condicións estándar de 25 °C e 100 kPa. |

A clivaxe do PIP2 a IP3 e DAG inicia a liberación de calcio intracelular e a activación da PKC.
O **fosfatidilinositol 4,5-bisfosfato** (PtdIns(4,5)*P*2 ou PI(4,5)P2) é un fosfolípido que é un compoñente menor das membranas celulares. Ás veces chámaselle simplemente PIP2, aínda que non é o único fosfatidilinositol bisfosfato que hai. O PtdIns(4,5)*P*2 está enriquecido na membrana plasmática onde é o substrato para varias importantes proteínas sinalizadoras.

O PtdIns(4,5)P2 fórmase principalmente pola acción das fosfatidilinositol 4 fosfato 5 quinases de tipo I a partir do fosfatidilinositol 4-fosfato (PI(4)P).

Os ácidos graxos do PtdIns(4,5)*P*2 son variables en diferentes especies e tecidos, pero os estudos realizados mostran que os ácidos graxos máis comúns son o esteárico en posición 1 e o araquidónico na 2.

## Funcións

### Vía IP3/DAG

O PtdIns(4,5)*P*2 funciona como un intermediario na vía IP3/DAG, que se inicia pola unión de ligandos a receptores acoplados á proteína G que activan a subunidade Gq alfa. O PtdIns(4,5)*P*2 é un substrato que é hidrolizado pola fosfolipase C (PLC), que é un encima unido a membranas activado por medio de receptores proteicos como os receptores adrenérxicos α1. O PtdIns(4,5)*P*2 regula o funcionamento de moitas proteínas de membrana e de canles iónicas, como o canle M. Os produtos da catálise da PLC sobre o PtdIns(4,5)*P*2 son o inositol 1,4,5-trisfosfato (Ins*P*3; IP3) e o diacilglicerol (DAG), que funcionan ambos como segundos mensaxeiros. Nesta fervenza, o DAG permanece na membrana plasmática e activa a fervenza sinalizadora ao activar a proteína quinase C (PKC). A PKC á súa vez activa outras proteínas citosólicas ao fosforilalas. O efecto da PKC pode ser revertido por fosfatases. O IP3 entra no citoplasma e activa os receptores IP3 do retículo endoplasmático liso (REL), que abren canles de calcio no REL, e mobilizan o Ca2+ cara ao citosol. O calcio participa na fervenza activando outras proteínas.

### Fosfolípidos de atraque

As PI 3-quinases de clase I fosforilan o PtdIns(4,5)*P*2 formando o fosfatidilinositol (3,4,5)-trisfosfato (PtdIns(3,4,5)*P*3). Tanto a PtdIns(3,4,5)*P*3 coma a PtdIns(4,5)*P*2 non só actúan como substratos para encimas senón que serven como *fosfolípidos de atraque* que se unen a dominios específicos que promoven o recrutamento de proteínas na membrana plasmática e a subseguinte activación de fervenzas de sinalización.

* Exemplos de proteínas activadas por PtdIns(3,4,5)*P*3 son AKT, PDPK1, Btk1.
* Un mecanismo para o efecto directo do PtdIns(4,5)*P*2 é a apertura de canles de Na+ como unha función menor na liberación da hormona do crecemento pola hormona liberadora da hormona do crecemento.

### Canles de potasio

As canles de potasio rectificantes entrantes requiren o atraque de PtdIns(4,5)*P*2 para a actividade desta canle de potasio.

### Regulación

O PtdIns(4,5)*P*asub>2 (ou PIP2) é regulado por medio de diferentes compoñentes. Unha hipótese emerxente é que a concentración de PIP2 é mantida localmente. Algúns dos factores implicados na regulación de PIP2 son:

* Lípido quinases, lípido fosfatases
* Proteínas de transferencia de lípidos
* Factores de crecemento, pequenas GTPases
* Adhesión celular
* Interacción célula-célula
* Cambios no volume celular
* Estado de diferenciación celular
* Estrés celular.

## Notas

## Véxase tamén

### Outros artigos

* Fosfoinosítidos
* Fosfatidilinositol bisfosfato
* Fosfatidilinositol (3,4)-bisfosfato
* Fosfatidilinositol (3,5)-bisfosfato